2020. gada 29. septembrī Noteikumi Nr. 610

Rīgā (prot. Nr. 56 49. §)

**Grozījumi Ministru kabineta 2000. gada 26. septembra noteikumos Nr. 330 "Vakcinācijas noteikumi"**

Izdoti saskaņā ar

Epidemioloģiskās drošības likuma

30. panta pirmo, otro un trešo daļu

un 31. panta piekto daļu

Izdarīt Ministru kabineta 2000. gada 26. septembra noteikumos Nr. 330 "Vakcinācijas noteikumi" (Latvijas Vēstnesis, 2000, 341./343. nr.; 2001, 154. nr.; 2002, 3., 177. nr.; 2003, 167., 183. nr.; 2006, 87., 193. nr.; 2007, 93. nr.; 2008, 18., 92. nr.; 2009, 130., 145. nr.; 2010, 196. nr.; 2012, 32., 62. nr.; 2013, 149., 250. nr.; 2015, 20. nr.; 2016, 245. nr.; 2019, 58. nr.) šādus grozījumus:

1. Papildināt noteikumus ar 3.2punktu šādā redakcijā:

"3.2 Slimību profilakses un kontroles centrs līdz kārtējā gada 30. oktobrim pēc šo noteikumu 3.4. apakšpunktā minēto personu vakcinācijas pret sezonālo gripu novērtē pretgripas vakcinācijas norisi un vakcīnas atlikuma apjomu. Ja Slimību profilakses un kontroles centrs secina, ka ir izveidojies no valsts pamatbudžeta finansētās sezonālās gripas vakcīnas atlikums, ārstniecības persona no kārtējā gada 1. novembra ir tiesīga ar šo vakcīnu vakcinēt personas, kurām saskaņā ar kārtību, kādā tiek veikta ambulatorajai ārstēšanai paredzēto zāļu un medicīnisko ierīču iegādes izdevumu kompensācija, vakcinācija pret sezonālo gripu tiek kompensēta no valsts budžeta līdzekļiem 100 % apmērā."

2. Svītrot 23.12. apakšpunktā vārdus "un internātskolās".

3. Aizstāt 62. punktā vārdu "gripu" ar vārdiem "sezonālo gripu".

4. Papildināt noteikumus ar 64., 65. un 66. punktu šādā redakcijā:

"64. No 2020. gada 1. oktobra līdz 2021. gada 1. maijam no valsts budžeta līdzekļiem pret sezonālo gripu vakcinē:

64.1. ārstniecības personas un ārstniecības atbalsta personas, kuras, pildot darba pienākumus, ir tuvā kontaktā ar pacientiem;

64.2. ilgstošas sociālās aprūpes centru darbiniekus, kuri, pildot darba pienākumus, ir tuvā kontaktā ar klientiem;

64.3. ilgstošas sociālās aprūpes centru klientus.

65. 2020. gadā Slimību profilakses un kontroles centrs, novērtējot pretgripas vakcinācijas norisi atbilstoši šo noteikumu 3.2punktam, ņem vērā arī šo noteikumu 64. punktā minēto personu vakcināciju pret sezonālo gripu.

66. Šo noteikumu 3. pielikuma 12.B. punkts ir spēkā līdz 2021. gada 1. maijam."

5. Aizstāt 1. pielikuma 7. punktā vārdu "Gripa" ar vārdiem "Sezonālā gripa".

6. Izteikt 3. pielikuma 12. punktu šādā redakcijā:

"**12.** **Vakcinācija pret sezonālo gripu**

**12.A. Bērnu un grūtnieču vakcinācija pret sezonālo gripu**

|  |  |  |  |
| --- | --- | --- | --- |
| Vakcinējamo grupa | Rindas numurs | Veikto vakcināciju skaits | Vakcinēto personu skaits\* |
| A | B | 01 | 02 |
| 6–23 mēnešus (ieskaitot) veci bērni | 1 |  |  |
| Grūtnieces | 2 |  |  |
| Kopā | 3 |  |  |

Piezīme. \* Pabeigts vakcinācijas kurss (1 vai 2 potes atkarībā no pacienta vecuma un vakcīnas).

**12.B. Citu riska grupu vakcinācija pret sezonālo gripu**

|  |  |  |  |
| --- | --- | --- | --- |
| Vakcinējamo grupa | Rindas numurs | Veikto vakcināciju skaits | Vakcinēto personu skaits |
| A | B | 01 | 02 |
| Ilgstošas sociālās aprūpes centra klienti | 1 |  |  |
| Ilgstošas sociālās aprūpes centra darbnieki | 2 |  |  |
| Ārstniecības personas un ārstniecības atbalsta personas | 3 |  |  |
| Citas riska grupas\* | 4 |  |  |
| Kopā | 5 |  |  |

Piezīme. \* Personas, kurām saskaņā ar kārtību, kādā tiek veikta ambulatorajai ārstēšanai paredzēto zāļu un medicīnisko ierīču iegādes izdevumu kompensācija, vakcinācija pret sezonālo gripu tiek kompensēta no valsts budžeta līdzekļiem 100 % apmērā.

**12.A./B. Vakcīnas atlikums un pasūtījums**

|  |  |  |  |
| --- | --- | --- | --- |
| Vakcīnas nosaukums | Rindas numurs | Atlikums (deva) | Pasūtījums (deva) |
| A | B | 01 | 02 |
| Vakcīna pret sezonālo gripu 6–23 mēnešus (ieskaitot) vecu bērnu vakcinācijai | 1 |  |  |
| Vakcīna pret sezonālo gripu grūtnieču vakcinācijai | 2 |  |  |
| Citas riska grupas (ja attiecināms)\* | 3 |  |  |
| Kopā | 4 |  |  |

Piezīme. \* Ilgstošas sociālās aprūpes centra klienti un darbinieki, ārstniecības personas un ārstniecības atbalsta personas, kā arī personas, kurām saskaņā ar kārtību, kādā tiek veikta ambulatorajai ārstēšanai paredzēto zāļu un medicīnisko ierīču iegādes izdevumu kompensācija, vakcinācija pret sezonālo gripu tiek kompensēta no valsts budžeta līdzekļiem 100 % apmērā."

Ministru prezidents A. K. Kariņš

Veselības ministre I. Viņķele